Foto: AP Yangi Zelandiya sohillarida 6,2 ballik navbatdagi kuchli yerosti silkinishi kuzatildi, deb xabar qilmoqda Reuters agentligi AQSh Geologiya xizmatiga asoslangan holda. Ta’kidlanishicha, zilzila markazi Kaykura shahridan 39 kilometr janubi-g‘arbda, 10 kilometr chuqurlikda bo‘lgan. Ayni vaqtda, yetkazilgan talofat va qurbonlar haqida ma’lumot yo‘q. Kuni kecha, Yangi Zelandiyada 7,4 ballik kuchli yer silkinishi yuz bergani haqida avval xabar qilingan edi. Shundan so‘ng, sunami xavfi e’lon qilindi hamda mamlakat poytaxti Vellington shahri aholisi ko‘chirila boshlandi